Vi har spart samfunnet for 120 millioner kroner og samtidig bevart den gode norske dyrehelsen, sier landbruks- og matminister Lars Peder Brekk (Sp). Blåtungevirus ble påvist i fire besetninger i agderfylkene i februar og mars 2009. Norge er det første landet i Europa som har klart å bli fri for blåtunge uten å vaksinere. Den mest sannsynlige smitteveien til Norge skal ifølge Landbruksdepartementet ha vært med vindbårne, infiserte sviknott fra Danmark.